Ego Bernardus, decanus Barri, notum fieri volo tam presentibus quam futuris quod Girardus sacerdos, filius Rogerii Fatati, dedit in perpetuam elemosinam monialibus de Aureomonte V denarios censuales capiendos singulis annis proxima secunda feria post Quinquagesimam in porcione terre que jure hereditario provenit eidem a prefato patre suo in vico Brenensis. Hanc autem elemosinam fecit pro salute omnium benefactorum suorum et pro cunctis fidelibus defunctis pro quibus dicte moniales unam missam die prenominato annuatim facient celebrare. Quod, ut ratum habeatur, presentem cartam sigillo meo munivi. Anno gratie Mo CCo quarto.